उदयपुर. रात के 12 बजे। लेडी फातीमा चर्च में घंटी बजी। यीशु ने जन्म लिया। फिर चारों ओर खुशियां ही खुशियां थीं। जिस घड़ी का इंतजार था वो आखिरकार खत्म हो गई। घंटी बजते ही लोगों ने मैरी क्रिसमस बोलकर एक-दूसरे को शुभकामनाएं दीं।
संदेश : क्षमा का भाव रखें
मिडनाइट सर्विस में बिशप देवप्रसाद जनावा ने जीसस का संदेश दिया। ‘दुश्मनों से प्रेम करो और प्रार्थना करो जो तुम्हे सताते हैं, ताकि तुम उस पिता की संतान बन सको जो स्वर्ग में है; क्योंकि वह अपना सूर्य बुराई और अच्छाई दोनों पर उदय करता है।’
गिरिजा-घरों में हुई मिडनाइट सर्विस, लोग बोले- मैरी क्रिसमस
जिस घड़ी का इंतजार था वो आखिरकार 12 बजे रात में खत्म हो गई। चर्च में पहुंचे लोग प्रभु यीशु के चरनी में जन्म का इंतजार कर रहे थे। इसके लिए शहर के गिरिजा-घरों में मिडनाइट सर्विस हुई। गुरुवार रात 11.30 से 12.15 तक चले कार्यक्रम में मसीही समुदाय के लोगों ने एकसाथ बाइबिल पाठ कर प्रार्थना की और क्रिसमस गीताें के साथ यीशु मसीह का स्वागत किया।
रात 11 बजे से ही मिड नाइट सर्विस में शामिल होने के लिए मसीही परिवार गिरिजा-घरों में आने लगे थे। देर रात साढ़े 11 बजे से मिडनाइट सर्विस शुरू हुई। विदेशी सैलानियों ने भी प्रार्थना में हिस्सा लिया। मिडनाइट सर्विस में फादर ने जीसस का संदेश दिया।
झांकी ने किया आकर्षित
चेतक स्थित शेफर्ड मेमोरियल चर्च में यीशु के जन्म से संबंधित बनाई गईं झांकी ने सभी को आकर्षित किया। झांकी में यीशु के जन्म की परिस्थितियों, उनके माता-पिता मरियम-युसुफ को दिखाया गया है। आस-पास के जो लोग खुशी में यीशु को देखने आए उन्हें भी दर्शाने की कोशिश की गई है। झांकी में जन्म के बाद घास के बीच एक चरनी में लेटे हुए यीशु की मोहकता ने सभी को मंत्रमुग्ध किया।
झांकी ने किया आकर्षित
चेतक स्थित शेफर्ड मेमोरियल चर्च में यीशु के जन्म से संबंधित बनाई गईं झांकी ने सभी को आकर्षित किया। झांकी में यीशु के जन्म की परिस्थितियों, उनके माता-पिता मरियम-युसुफ को दिखाया गया है। आस-पास के जो लोग खुशी में यीशु को देखने आए उन्हें भी दर्शाने की कोशिश की गई है। झांकी में जन्म के बाद घास के बीच एक चरनी में लेटे हुए यीशु की मोहकता ने सभी को मंत्रमुग्ध किया।
शेफर्ड मेमोरियल
> 25 दिसंबर सुबह 9.30 : क्रिसमस मॉर्निंग वरशिप
> 26 दिसंबर शाम 4 बजे से 7 बजे तक : क्रिसमस ट्री गिफ्ट्स देंगे
> 27 दिसंबर सुबह 9 बजे : वेटरन संडे (फेलिसिटेशन), बाइबल क्विज
> 28 दिसंबर सुबह 10 बजे : स्पोर्ट्स एंड गेम्स (रेलवे इंस्टीट्यूट राणा प्रताप नगर)
> 29 दिसंबर सुबह 10 से शाम 6 बजे तक : गेम्स (एसएम चर्च), सांस्कृतिक संध्या
> 30 दिसंबर सुबह 10 से शाम 6 बजे तक : गेम्स (एसएम चर्च), कैंडिल लाइट वरशिप
> 31 दिसंबर रात 11.30 बजे : मिड नाइट वरशिप सर्विस,
> 1 जनवरी सुबह 9 बजे : न्यू ईयर मॉर्निंग वरशिप, मेला, फेलिसिटेशन ऑफ स्टूडेंट्स, प्राइज डिस्ट्रीब्यूशन फॉर स्पोर्ट्स, रेफरल ड्रॉ।
विदेशी सैलानियों की भी रही भीड़
झीलों की नगरी में न्यू-ईयर मनाने आए विदेशी सैलानियों का गुरुवार को ही गिरिजा-घरों में आना शुरू हो गया। विदेशी सैलानियों ने चर्च आकर मिड नाइट सर्विस का टाइम पूछा। रात को सभी चर्च पहुंचे और मिड नाइट सर्विस में शामिल हुए।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva hin_Deva bho_Deva bho_Deva hin_Deva hin_Deva bho_Deva kas_Deva hin_Deva hin_Deva